Document ID: 31998R1593

Komisijas Regula (EK) Nr. 1593/98
(1998. gada 23. jūlijs),
ar ko groza Regulu (EEK) Nr. 1764/86 attiecībā uz obligātajām kvalitātes prasībām tomātu pārstrādes produktiem, uz ko attiecas ražošanas atbalsta sistēma
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1996. gada 28. oktobra Regulu (EK) Nr. 2201/96 par augļu un dārzeņu pārstrādes produktu tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 2199/97 [2], un jo īpaši tās 4. panta 9. punktu,
tā kā Regulas (EK) Nr. 2201/96 6. pants nosaka, ka par minimālajām cenām saražotos daudzumus ir jāņem par pamatu, sadalot kvotas starp pārstrādātājiem, dalībvalstīm un produktu grupām; tā kā daudzumus, kas par minimālajām cenām ārpus kvotas saražoti viena tirdzniecības gada laikā, ņem vērā, nosakot kvotu nākamajam tirdzniecības gadam; tā kā tādēļ būtu jāparedz, ka uz gatavo produkciju, kas iegūta no šiem daudzumiem, attiecina tās pašas obligātās kvalitātes prasības kā uz produktiem, kas iegūti no kvotā ietvertajiem daudzumiem, par kuriem ir tiesības saņemt ražošanas atbalstu;
tā kā Komisijas 1997. gada 19. marta Regulas (EK) Nr. 504/97, ar ko nosaka sīki izstrādātus noteikumus Padomes Regulas (EK) Nr. 2201/96 piemērošanai attiecībā uz ražošanas atbalsta sistēmu augļu un dārzeņu pārstrādes produktiem [3], kurā jaunākie grozījumi izdarīti ar Regulu (EK) Nr. 1590/98 [4], 7. panta 2. punkta c) apakšpunkts nosaka, ka kvotā neietvertie daudzumi, par kuriem samaksāta minimālā cena, ir jānorāda pārstrādes līgumos;
tā kā tomātu pārstrādes nozarē iegūtā pieredze norāda, ka attiecībā uz tomātu sulu ir jāpastiprina noteiktas obligātās kvalitātes prasības;
tā kā šajā regulā paredzētie pasākumi ir saskaņā ar Augļu un dārzeņu pārstrādes produktu pārvaldības komitejas atzinumu,
IR PIEŅĒMUSI ŠO REGULU.
1. pants
Ar šo Komisijas Regulu (EEK) Nr. 1764/86 [5] groza šādi.
1. Virsrakstu aizstāj ar šādu:
"Komisijas 1986. gada 27. maija Regula (EEK) Nr. 1764/86, ar ko nosaka obligātas kvalitātes prasības tomātu pārstrādes produktiem, uz ko attiecas ražošanas atbalsta sistēma".
2. Regulas 1. pantu aizstāj ar šādu:
"1. pants
Šī regula nosaka obligātās kvalitātes prasības produktiem uz tomātu bāzes, kā definēts Komisijas Regulas (EK) Nr. 504/97 [6] 1. panta 2. punktā, kas jāievēro attiecībā uz:
a) kvotā ietvertajiem produktiem, par kuriem ir tiesības saņemt ražošanas atbalstu, kas paredzēts Regulas (EK) Nr. 2201/96 2. panta 1. punktā;
b) kvotā neietvertajiem produktiem uz tomātu bāzes, kas piegādāti saskaņā ar Regulas (EK) Nr. 504/97 7. panta 2. punktā minētajiem pārstrādes līgumiem un par kuriem ir samaksāta minimālā cena."
3. Regulas 2. pantā vārdus "Regulas (EEK) Nr. 1599/84" aizstāj ar vārdiem "Regulas (EK) Nr. 504/97".
4. Regulas 3. panta otrajā ievilkumā vārdus "Regulas (EEK) Nr. 1599/84 1. pantā" aizstāj ar vārdiem "Regulas (EK) Nr. 504/97 1. panta 2. punktā".
5. Regulas 8. pantā vārdus "Regulas (EEK) Nr. 1599/84 1. panta 2. punkta n) apakšpunktā" aizstāj ar vārdiem "Regulas (EK) Nr. 504/97 1. panta 2. punkta k) un l) apakšpunktā".
6. Regulas 10. panta 3. punkta a) apakšpunktu aizstāj ar šādu:
"a) jebkādus svešus augu materiālus var noteikt tikai tad, ja veic intensīvu pārbaudi ar neapbruņotu aci. Tomēr dažās sulās un koncentrētās sagatavēs var būt miza un sēklas, nepārsniedzot Regulas (EK) Nr. 504/97 1. panta 2. punkta k) un l) apakšpunktā noteiktās maksimālās pielaides".
7. Regulas 10. panta 4. punktam pievieno šādu apakšpunktu:
"f) kopējais pienskābes saturs tomātu sulā nepārsniedz 1 % sausnas un to samazina, pievienojot vārāmo sāli."
8. Regulas 11. pantā vārdus "Regulas (EEK) Nr. 1599/84 m) apakšpunkts" aizstāj ar vārdiem "Regulas (EK) Nr. 504/97 j) apakšpunkts".
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1998. gada 23. jūlijā

Labels: 3
17
19